Politica romaneasca dupa 1989
Publisher: Aius Publishing House
Published: 2009
Description: Un loc aparte este consacrat analizei cadrului legal al vieţii politice postdecembriste. Sunt evidenţiate în mod riguros
principiile noii democraţii constituţionale, fundament al pluralismului politic în abordarea constituţională din 1991 şi
modificările din 2003. Volumul de faţă apreciază importanţa dispozitivului
electoral ce devine un instrument indispensabil pentru reflecţia
şi analiza fenomenelor politice specifice trenziţiei. Analiza
ştiinţifică dobândeşte originalitate prin prioritatea acordată
modificărilor de dată recentă ale sistemului electoral
(prezentarea riguroasă a prevederilor Legii nr. 35/2008 pentru
alegerea Camerei Deputaţilor şi a Senatului).
Lucrarea nu se opreşte asupra unei analize structurale a
politicii, ci se orientează spre înţelegerea dinamicii participării politice în politica postcomunistă. Un punct de reper al lucrării îl constituie ipoteza nivelului optim al participării politice ce este direct proporţional cu gradul de restructurare al partidele politice.
Într-o astfel de interpretare, analiza permite conceptualizarea relaţiei dintre participarea cetăţenilor şi comportamentul politic la scrutinele după 1989. Cea de-a doua parte a lucrării tratează metamorfozele sistemului instituţional românesc. Într-o primă etapă, volumul încearcă să evalueze eficienţa instituţiei legislative. Problema deficitului de imagine al instituţiei este în mod inevitabil însoţită de analiza indicatorilor specifici ce devin astfel elementul esenţial al capitolului dedicat Parlamentului şi reflectă competenţa limitată a acestuia în legislaturile postdecembriste (numărul proiectelor de legi şi al propunerilor legislative dezbătute şi adoptate, situaţia numărului de întrebări şi interpelări, lista moţiunilor de cenzură etc.). Într-o astfel de interpretare, evoluţia României
postsocialiste nu se regăseşte în varianta empiric invocată de analişti cu privire la aplicabilitatea modelului de comportament
politic dezvoltat de alte contexte politice la condiţiile din societăţile postcomuniste.
Table of contents: class: section